text: আদিত্য শীল (জন্ম: ২২ মার্চ, ১৯৮৮) হলেন একজন ভারতীয় মডেল এবং চলচ্চিত্র ও টেলিভিশন অভিনেতা। এক ছোটিসি লাভ স্টোরি ছবিতে মণীষা কৈরালার বিপরীতে এক কিশোরের চরিত্রে অভিনয়ের মাধ্যমে চলচ্চিত্র জগতে পদার্পণ করেন আদিত্য শীল। এরপর তিনি তুম বিন ২ ছবিতে শেখর মালহোত্রা, নমস্তে ইংল্যান্ড ছবিতে স্যাম, পুরানি জিনস ছবিতে স্যামুয়েল, স্টুডেন্ট অফ দ্য ইয়ার ২ ছবিতে রান্ধওয়া এবং ফিৎরাত ছবিতে বীর শেরগিলের চরিত্রে অভিনয় করেন।
  
  প্রথম জীবন
  আদিত্য শীলের বাবা রবি শীল বাঙালি বাবা ও পাঞ্জাবি মায়ের সন্তান। আদিত্যের বাবা ছিলেন গাড়ওয়ালি চলচ্চিত্রের প্রযোজক ও অভিনেতা। কিন্তু আদিত্য পেশাদার ক্রিকেটার হতে ছিলেন। একবার জখম হওয়ার ফলে তাঁর সেই সম্ভাবনা নির্মূল হয়ে যায় এবং তিনি তাঁর বাবার পদাঙ্ক অনুসরণ করেন।
  
  আদিত্য একজন বিশ্ব টিকওয়ান্ডো চ্যাম্পিয়ন। তাঁর কর্মজীবনের সূত্রপাত ঘটেছিল একজন মডেল হিসেবে। সেই সময় অনেক বিজ্ঞাপনে তিনি অভিনয় করেন।
  
  কর্মজীবন
  এক ছোটিসি লাভ স্টোরি ছবিতে মণীষা কৈরালার বিপরীতে এক কিশোরের চরিত্রে অভিনয়ের মাধ্যমে চলচ্চিত্র জগতে পদার্পণ করেন আদিত্য শীল। ২০০৬ সালে তিনি উই আর ফ্রেন্ডস ছবিতেও অভিনয় করেন। পুরানি জিনস ছবিতে তিনি স্যামুয়েল লরেন্সের চরিত্রে অভিনয় করেন। ২০১৬ সালে অনুভব সিনহার তুম বিন ২ ছবিতে নেহা শর্মার বিপরীতে শেখর চরিত্রে অভিনয় করেন আদিত্য।
  
  ২০১৯ সালে তিনি স্টুডেন্ট অফ দ্য ইয়ার ২ ছবিতে মানব রান্ধাওয়া চরিত্রে অভিনয় করেন। এরপর অল্ট বালাজির ফিৎরাত-এ ক্রিস্টিল ডি’সুজার বিপরীতে বীর শেরগিল চরিত্রে অভিনয় করেন আদিত্য।
  
  স্টুডেন্ট অফ দ্য ইয়ার ২ ছবির বর্ষপূর্তি উপলক্ষ্যে আদিত্য শীল স্মৃতিচারণা করে বলেন যে, তিনি ও টাইগার শ্রফ একটি দৃশ্যকে বাস্তবোচিত করে তোলার জন্য পরস্পরকে সত্যিই ঘুষি মেরেছিলেন। এরপর তিনি ইন্দু কি জওয়ানি ছবিতে অভিনয় করেন এবং ফিৎরাত ২ ছবিতে অভিনয়ের ইচ্ছা প্রকাশ করেন।
  
  ফিল্মোগ্রাফি
  
  চলচ্চিত্র
  
  ওয়েব
  
  মিউজিক ভিডিও
  
  তথ্যসূত্র
  
  বহিঃসংযোগ
  
  Category:জীবিত ব্যক্তি
  বিষয়শ্রেণী:বাঙালি ব্যক্তি
  বিষয়শ্রেণী:পাঞ্জাবি ব্যক্তি
  Category:১৯৮৮-এ জন্ম
  Category:২১ শতাব্দীর ভারতীয় অভিনেতা
  Category:ভারতীয় চলচ্চিত্র অভিনেতা
  Category:ভারতীয় পুরুষ মডেল
  Category:হিন্দি চলচ্চিত্র অভিনেতা
title: আদিত্য শীল